section_heading: Objašnjenje
paragraph_text: Film ima vrlo kompleksnu i bizarnu filozofsku pozadinu koja se iz samog filma ne može nikako razumjeti, čak ni višestrukim gledanjem, jer se priroda ključnih događaja u filmu uopće ne spominje, kao ni terminologija koja ih objašnjava. Oni su objašnjeni u fiktivnoj knjizi, Filozofija putovanja kroz vrijeme, čiji se dijelovi mogu pročitati kao dodatak na DVD-izdanju ili na internetskim stanicama o filmu. No ni knjiga ne može omogućiti potpuno razumijevanje filma jer se neki ključni detalji ne mogu racionalno objasniti. Objašnjava se samo način na koji se stvari odvijaju, ali razlozi zbivanja ostaju nepoznati.